section_heading: Rastuća napestost i odlazak: 1986.–1993.
paragraph_text: Adrian Smith napustio je Iron Maiden u vrijeme skladanja pjesama za idući album te ga je zamijenio Janick Gers. Osmi studijski album Iron Maidena, No Prayer for the Dying iz 1990. godine, sadržavao je grub zvuk koji, prema AllMusicovim riječima, nije bio "toliko dobar" u usporedbi s prethodnim uradcima jer je bio snimljen u staji Stevea Harrisa uz pomoć pokretnog studija Rolling Stonesa. Na albumu se našla Dickinsonova skladba "Bring Your Daughter... to the Slaughter", koju je izvorno skladao za film. Iako je 1989. godine dobila Zlatnu malinu za najgoru originalnu skladbu, postala je prvi i jedini singl skupine koji se našao na vrhu britanske ljestvice singlova. Do 1992. godine Harris je preuredio svoju staju u pravi studio te je novi album, Fear of the Dark, bio ondje snimljen. Njegov zvuk bio je bolji od onog No Prayer for the Dyinga, iako Dickinson i dalje tvrdi da je zvuk bio ograničen zbog veličine staje.